Distrikto Centra Saksio

La distrikto Centra Saksio (germane Landkreis Mittelsachsen) estas parto de la federacia lando Saksio, en la sudoriento de Germanio. Administra centro estas la urbo Freiberg. La distrikto kovras areon de 2 112 km², kaj fine de decembro 2024 ĝi havis 296431 loĝantojn. La administra unuo ekestis la 1-an de aŭgusto 2008 el la antaŭe memstaraj distriktoj Döbeln, Freiberg kaj Mittweida. Ĝis la 1-a de marto 2012 la distrikto apartenis al la administra distriktaro Chemnitz - ekde tiu dato en Saksio ne plu ekzistas la antaŭaj tri distriktaroj Chemnitz, Dresden kaj Leipzig.